“ไลน์” เปิดตัว LINE FINANCE จับกลุ่มนักลงทุน ลุยตลาดฟินเทค! - FINNOMENA
ไลน์เปิดตัวบริการใหม่ ชื่อ "LINE FINANCE" ซึ่งอยู่ในรูปแบบของ Official Account ที่รวบรวมข้อมูล ข่าวสาร บทความต่างๆ ของการลงทุน การออม ข้อมูลหุ้นแต่ละตัว ข้อมูลกองทุน LTF และ RMF
16 พ.ค. 2561

ไลน์ร่วมแจมตลาด “ฟินเทค” เปิดตัวบริการใหม่ ชื่อ “LINE FINANCE” ขยับสเกลจาก Mass สู่ Niche Market
ซึ่ง “LINE FINANCE” จะอยู่ในรูปแบบของ Official Account เป็นบริการที่รวบรวมข้อมูล ข่าวสาร บทความต่างๆ ด้านการเงิน การออม และการลงทุน รวมถึงข้อมูลหุ้นแต่ละตัว และข้อมูลกองทุน LTF และ RMF
โดยมีพันธมิตร 6 ราย ได้แก่ ตลาดหลักทรัพย์แห่งประเทศไทย, Finnomena, Jitta, Stock Radar, Stock2morrow และ Money Channel
ไลน์ เผยว่า ปัจจุบันจำนวนฐานผู้ใช้ของไลน์ในประเทศไทยมีประมาณ 33 ล้านราย ซึ่งอยู่ระดับนี้มาพักใหญ่ ทำให้การเร่งขยายฐานผู้ใช้ไม่ใช่กลยุทธ์หลักของไลน์ แต่เป็นการรักษาระดับจำนวนผู้ใช้ ทำให้ไลน์ต้องมีบริการใหม่ๆ ออกมา
ซึ่งไลน์เริ่มจับกลุ่มเป้าหมายที่เป็นกลุ่มเฉพาะมากขึ้น เพราะมองเห็นโอกาสในแต่ละกลุ่ม โดยเฉพาะกลุ่มนักลงทุน ที่มีเพียงราวๆ 1 ล้านคนที่ลงทุนในตลาดหลักทรัพย์ฯ หรือคิดเป็นเพียง 1.5% ของจำนวนประชากรไทย และ 2 ล้านคนที่ซื้อกองทุน LTF และ RMF
ประกอบกับในช่วงนี้เทรนด์เรื่อง “ฟินเทค” มีการเติบโตเพิ่มขึ้นมาก มีผู้เล่นหลายรายทั้งรายใหญ่ ธนาคาร และสตาร์ทอัพก็ลงมาเล่นกันเยอะ ไลน์จึงขอพื้นที่ในการจับจองฟินเทคด้วย
ด้วยจุดประสงค์ คือ อยากจะทำให้เรื่องการลงทุนเป็นเรื่องที่แมสขึ้น เป็นเรื่องใกล้ตัวมากขึ้น และให้คนไทยเข้าใจการลงทุนการออมดีขึ้น
ที่มา : http://positioningmag.com/1109826
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
LINE FINANCE
แชร์บทความ: